UNIVERSITATEA “ALEXANDRU IOAN CUZA” DIN IAŞI

****

**Calendar concurs pentru acoperirea posturilor vacante**

**în anul universitar 2025-2026**

1. 8 septembrie 2025 – afișarea listei activităților didactice scoase la concurs pentru ocuparea de către cadre didactice asociate în anul universitar 2025-2026
2. 9-10 septembrie 2025 – înscrierea la concurs a candidaților la statutul de cadre didactice asociate - depunerea dosarelor de candidatură la secretariatele departamentelor (interval orar 9-13) și/sau pe email

DMMAA și DFMAP – secretar Mihaela Ignat, corp B, et. 1, cam. 425, email: mihaela.ignat@uaic.ro

DCIES și DERI – secretar Cristina Joldescu, corp B, et.1, cam. 423, email: cristina.joldescu@feaa.uaic.ro

1. 11-13 septembrie 2025 – organizarea și desfășurarea concursurilor de selecție a cadrelor didactice asociate (candidații vor fi informați prin afișarea programărilor la avizierul departamentului și/sau email).
2. 13 septembrie 2025 - afișarea rezultatelor concursului

Conținutul dosarului de candidatură:

* **Cerere** conform modelului atașat;
* **DOCUMENT DE IDENTITATE** valabil (carte de identitate/echivalent);
* Copie **DOCUMENTE DE STUDII**:
	+ diplomă de licență;
	+ diplomă de master/studii aprofundate, din care să rezulte domeniul de studiu;
	+ diplomă de doctor sau adeverință pentru studenții doctoranzi eliberată de Școala doctorală din care să rezulte domeniul de doctorat și data înmatriculării;
	+ certificat de absolvire a modului psihopedagogic (Nivel II sau echivalent).

**Documentele vor fi în copie certificată pentru conformitate cu originalul de secretariatul departamentului/facultății.**

* **Adeverință** care să ateste funcția didactică/ de cercetare deținută, pentru persoanele care sunt titulare într-o altă instituție de învățământ/cercetare;
* **Acordul scris al Senatului universitar** al universității unde este titular pentru personalul didactic sau de cercetare titular într-o altă instituție de învățământ superior sau de cercetare;
* **Adeverință** care să ateste vechimea;
* **CARD sau CONT BANCAR** - un act oficial din partea băncii în care să fie specificat **numărul contului** IBAN (extras de cont), **sucursala** la care este deschis contul și **tipul de cont** (cont personal, card VISA, card Maestro, etc.); contul se poate deschide la orice instituție bancară;
* **CV** redactat în limba română;
* **Listă de lucrări**;
* **Declarația**, conform modelului atașat, din care să rezulte că activitățile didactice desfășurate în calitate de cadru didactic asociat, în sistemul universitar românesc, nu depășesc două norme didactice.

Concursul constă în analiza dosarului candidaților, un interviu și o probă scrisă, unde este cazul.

PRECIZĂRI

CV-urile vor menționa obligatoriu în ce măsură există (sau nu):

* competențe didactice (dacă s-au mai desfășurat activități didactice – unde, când, pentru cât timp, tipul de activitate și disciplinele, existența certificatului de pregătire didactică).
* competențe de cercetare (poate fi atașată o listă de articole, participări la conferințe, etc.)
* pentru specialiști dovada experienței profesionale în sfera disciplinelor pentru care candidează.

Interviurile vor cuprinde întrebări referitoare la: motivație, competențe didactice, etică și integritate, competențe de cercetare. Candidatul va trebui să prezinte o programă (nu trebuie neapărat un format standard) cu principalele teme, subiecte pe care le va trata cu studenții, dacă va fi selectat.

**\*Lista poate fi actualizată în funcție de procesul de elaborare a Statului de funcțiuni**

**\*\* Candidaților declarați admiși li se vor aloca ore în funcție de necesitățile departamentului în urma finalizării statelor de funcții, a opțiunilor proprii privind ariile de competență și a rezultatelor concursului.**